11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.9205 της 19/21 Δεκ. 1951 «Περί όρων και διατυπώσεων παραδόσεως ελευθέρων εμπορευμάτων και εγχωρίων προϊόντων μεταφερομένων εις το εσωτερικόν προ της καταθέσεως των τελωνειακών εγγράφων. (Φ.Ε.Κ. 248)Β)51). ΄Εχοντες υπ’ όψιν το άρθρον 73 παράγρ. 4 του Ν. 1165 του 1918 «περί τελωνειακού Κώδικος, ως ούτος συνεπληρώθη και ετροποποιήθη δια μεταγενεστέρων νόμων, ως και τον Α.Ν. 843]1948 «περί καταργήσεως των φόρων επί της κυκλοφορίας των αγαθών και αναπληρώσεως των εξ αυτών εσόδων», αποφασίζομεν. 1.α) Δια τας περιπτώσεις αποβιβάσεως εις λιμένας της Επικρατείας εμπορευμάτων μη υποκειμένων εις εισαγωγικούς δασμούς ήτοι προϊόντων εγχωρίου παραγωγής ή εξομοιωθέντων προς τοιαύτα κατόπιν τελωνισμού και πληρωμής των εισαγωγικών τελών αλλοδαπής παραγωγής προϊόντων μεταφερομένων δε εξ άλλων λιμένων της χώρας άνευ Τελωνειακών εγγράφων επιτρέπεται όπως παραδίδωνται ταύτα εις τους παραλήπτας των υπό της αρμοδίας Τελωνειακής αρχής επί τη εγγράφω αιτήσει του παραλήπτου και τη καταθέσει των κατά νόμον τίτλων κυριότητος, εφ’ όσον ουδεμία αμφιβολία γεννάται ότι τυγχάνουσι εγχώρια, ήτοι ημεδαπής παραγωγής ή Τελωνισμένα αλλοδαπής τοιαύτης. Κατά πάσαν υπό τας προϋποθέσεις και τους όρους τούτους παράδοσιν θα λαμβάνηται προηγουμένως εγγύησις τρίτου αξιοχρέου εγγυητού καλύπτουσα τα επιβληθησόμενα τυχόν κατά τας διατάξεις του άρθρου 92 παράγρ. 1 εδαφ. γ και δ του Τελωνειακού Κώδικος, πρόσθετα τέλη. β) Η κατά το προηγούμενον εδάφιον εγγύησις εις την οποίαν θα επισυνάπτεται η υποβληθείσα αίτησις μετά του τίτλου κυριότητος θα καταχωρίζηται εις το οικείον βιβλίον διασαφήσεων ή αδειών αποβιβαζομένων εμπορευμάτων της Τελωνειακής αρχής αναλόγως του είδους του εμπορεύματος και θα τηρήται εν εκκρεμότητι μέχρι προσκομίσεως του οικείου εγγράφου μεταφοράς-διασαφήσεως ή αδείας της Τελωνειακής Αρχής του λιμένος της φορτώσεως. ΄Αμα τη προσκομίσει του Τελωνειακού εγγράφου μεταφοράς θα δίδηται εις αυτό ο αύξων αριθμός αποβιβαζομένων υπό τον οποίον κατεχωρίσθη η εγγύησις, η τελευταία δε αύτη θα επισυνάπτηται εις το έγγραφον μεταφοράς συντασσομένης επ’ αυτού σχετικής πράξεως. Εις περίπτωσιν μη προσκομίσεως του Τελωνειακού εγγράφου εντός της τασσομένης προς τούτο ευλόγου προθεσμίας, θα ζητώνται πληροφορίαι παρά της Τελωνειακής αρχής της φορτώσεως σχετικώς με την έκδοσιν ή μη τελωνειακών εγγράφων. Βεβαιουμένης της άνευ Τελωνειακών εγγράφων φορτώσεως θα ενεργώνται τα νόμιμα παρ’ αμφοτέρων των Τελωνειακών αρχώνφορτώσεως και αποβιβάσεως-δια της συντάξεως υπό εκατέρας πρωτοκόλλου δια την εν τη περιοχή της γενομένην αντίστοιχον παράβασιν του Τελωνειακού Κώδικος ή άλλου τινός νόμου, προς επιβολήν των νομίμων κυρώσεων διοικητικών ή ποινικών. Εν η περιπτώσει η Τελωνειακή Αρχή φορτώσεως δεν έχει συντάξει πρωτόκολλον τελωνειακής παραβάσεως δια την άνευ τελωνειακών εγγράφων φόρτωσιν, τότε η Τελωνειακή αρχή αποβιβάσεως συντάσσει επί τη βάσει του εδ. δ΄ της 1ης παραγρ. του άρθρου 99 του Τελωνειακού Κώδικος πρωτόκολλον Τελωνειακής παραβάσεως διά τε την άνευ τελωνειακών εγγράφων φόρτωσιν και εκφόρτωσιν, επιβάλλει δ’ άμα τα δι’ αμφοτέρας τας συρρεούσας παραβάσεις ταύτας ανήρκοντα πρόσθετα τέλη. δ) Εάν γεννώνται αμφιβολίαι εις την Τελωνειακήν Αρχήν αποβιβάσεως περί του ότι τα ως άνω εμπορεύματα είναι εγχώρια ή τελωνισμένα αλλοδαπής θ’ αναστέλλη αύτη την παράδοσίν των μέχρι της προσκομίσεως των Τελωνειακών εγγράφων μεταφοράς και θα επιμελήται της αποθηκεύσεώς των εις τας αποθήκας του Τελωνειακού Καταστήματος εν ελλείψει δε τούτων εις αποθήκην του ναυτικού πράκτορος ή εις ασφαλή ταιαύτην του ιδίου παραλήπτου, οπότε την μίαν των ανομοίων κλειδών θα τηρή η Τελωνειακή Αρχή. Εις περίπτωσιν όμως καθ’ ην ο παραλήπτης, αντικρούων τας αμφιβολίας της Τελωνειακής Αρχής, ήθελε υποστηρίξει την άποψιν, ότι πρόκειται αποδεδειγμένως περί εγχωρίων προϊόντων ημεδαπής παραγωγής, ή Τελωνισμένων αλλοδαπής τοιαύτης και ενισχύεται η άποψις αύτη δι’ εγγράφων παρεχόντων ενδείξεις περί της βασιμότητός της ως π.χ. τιμολογίων οίκων εσωτερικού, αλληλογραφίας κλπ. δύναται να επιτραπή η παραλαβή των επί τη παροχή προσωπικής εγγυήσεως αξιοχρέου τρίτου προσώπου ίσης προς τους αναλογούντας εισαγωγικούς δασμούς και την διπλασίαν αξίαν των ζητουμένων προς παραλαβήν προϊόντων. 2.α) Της κατά την προηγουμένην παράγραφον διευκολύνσεως εξαιρούνται εκ των εγχωρίων προϊόντων εκείνα των οποίων απαγορεύεται η μεταφορά από τόπου εις τόπον άνευ προηγουμένης αδείας ετέρας αρμοδίας κατά νόμον αρχής ή ειδών εκ της άνευ αδείας ή ελέγχου μεταφοράς των οποίων δύναται να μεταδοθώσι νόσοι ανθρώπων, φυτών, ζώων κλπ. β)Κατ’ εξαίρεσιν του προηγουμένου κανόνος ταιαύτα προϊόντα δύναται η Τελωνειακή αρχή να παραδίδη κατά τα εν τη προηγουμένη παραγρ. εδ. α΄ και β΄ οριζόμενα, εφ’ όσον πείθεται δια παντός αποδεικτικού στοιχείου ότι προέρχονται αναμφισβητήτως εκ περιφερείας εις την οποίαν, κατά την εξ αυτών μεταφοράς των, δεν υπόκεινται εις απαγόρευσιν ή ετέραν τινά διατύπωσιν και δεν υφίσταται κίνδυνος μεταδόσεως τοιούτων νόσων. Η ως ανωτέρω παράδοσις θα ενεργήται κατόπιν γενικής ή ειδικής συννενοήσεως μετά της αντιστοίχως αρμοδίας προς έκδοσιν της ιδίας αρχής-γεωργικής, δασικής, κτηνιατρικής κλπ-εφ’ όσον υφίσταται τοιαύτη εις τον τόπον της αποβιβάσεως. 3. Αι ενεργούσαι παραδόσεις κατά τας προηγουμένας παραγράφους 1 και 2 Τελωνειακαί Αρχαί, πλην των Τελωνειακών Δ]σεων, οφείλουσι να υποβάλλωσιν εις το τέλος εκάστου μηνός εις τον Προϊστάμενον της εις ην υπάγονται Τελωνειακής Περιφερείας, λεπτομερή κατάστασιν των ληφθεισών κατά τον λήξαντα μήνα τοιούτων εγγυήσεων εκκρεμών ή τακτοοιηθεισών, επί τη βάσει των προσκομισθέντων τελωνειακών εγγράφων ή των συναγέντων πρωτοκόλλων Τελωνειακής Παραβάσεως (Αντί της σελ. 301) Σελ. 301(α) 166 Μεταφορά στο εσωτερικό 30.Β.α.10-11 Οι Προϊστάμενοι των Τελωνειακών Περιφερειών δέον να παρακολουθώσι την πιστήν εφαρμογήν της παρούσης καθοδηγούντες άμα σχετικώς τας υπό την δικαιοδοσίαν των Τελωνειακάς αρχάς. 